Diari Oficial de la Generalitat Valenciana


Sumari del DOGV 5244, del 24-04-2006 (2006/3849)

RESOLUCIÓ de 31 de març de 2006, del director general de Farmàcia i Productes Sanitaris de la Conselleria de Sanitat, per mitjà de la qual inicia d'ofici l'expedient administratiu a fi de determinar el nombre de noves oficines de farmàcia necessàries per a oferir una atenció farmacèutica adequada a la població.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5244

Data del DOGV
:   24-04-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/3849


Data del document
:   31-03-2006

Organisme emissor
:   Conselleria de Sanitat

Tipus de document
:   Resolució

Descriptors 

:   * farmacologia
    * procediment administratiu

RESOLUCIÓ de 31 de març de 2006, del director general de Farmàcia i Productes Sanitaris de la Conselleria de Sanitat, per mitjà de la qual inicia d'ofici l'expedient administratiu a fi de determinar el nombre de noves oficines de farmàcia necessàries per a oferir una atenció farmacèutica adequada a la població. [2006/X3849]  
L'article 5 de la Llei 6/1998, de 22 de juny, d'Ordenació Farmacèutica de la Comunitat Valenciana, sotmet la creació d'oficines de farmàcia a una autorització administrativa.  
La competència per a la tramitació i la resolució dels expedients derivats d'esta autorització correspon al secretari autonòmic per a l'Agència Valenciana de Salut, segons el que disposen la Llei 4/2005, de 17 de juny, de Salut Pública de la Comunitat Valenciana, el Decret 25/2005, de 4 de febrer, que aprova els Estatuts de l'Agència Valenciana de Salut, i el Decret 164/2005, de 4 de novembre, del Consell de la Generalitat Valenciana, que modifica els Estatuts de l'Agència Valenciana de Salut.  
Els articles 16 i següents de la Llei 6/1998, esmentada adés, estableix els criteris de planificació de les oficines de farmàcia per a determinar el nombre que en són necessàries per a prestar una atenció farmacèutica adequada a la població.  
El Decret 149/2001, de 5 d'octubre, del Govern Valencià, estableix el procediment per a l'autorització de noves oficines de farmàcia.  
D'acord amb el que estableix l'article 4 del Decret 149/2001, de 5 d'octubre, esmentat adés, i dins del primer trimestre natural de l'any que fixa, resolc:   
I. Iniciar d'ofici l'expedient administratiu a fi de determinar el nombre de noves oficines de farmàcia necessàries per a prestar una atenció farmacèutica adequada a la població. El procediment administratiu ha de tindre en compte necessàriament tots els municipis i les entitats locals d'àmbit inferior al municipal de la Comunitat Valenciana.  
II. D'acord amb el que estableix l'article 5 del Decret 149/2001, de 5 d'octubre, correspon al secretari autonòmic per a l'Agència Valenciana de Salut la resolució del procediment.  
III. El termini màxim per a la resolució de l'expedient serà de sis mesos comptadors a partir de l'endemà de la publicació d'esta resolució en el Diari Oficial de la Generalitat Valenciana i els efectes generats per la falta de resolució expressa seran desestimatoris.  
IV. S'entendrà que no és procedent l'obertura de noves oficines de farmàcia en els municipis o les entitats locals d'àmbit inferior al municipal que no figuren en la llista de la resolució del secretari autonòmic per a l'Agència Valenciana de Salut.  
V. Esta resolució s'ha de publicar en el Diari Oficial de la Generalitat Valenciana.  
València, 31 de març de 2006.. El director general de Farmàcia i Productes Sanitaris: José Luis Gomis Gavilán.